CRD คว้างานก่อสร้างใหม่ 3 โครงการ มูลค่ารวม 371.76 ลบ.
CRD มือขึ้น! ได้รับงานก่อสร้างใหม่ 3 โครงการ มูลค่ารวม 371.76 ลบ. ประกอบด้วย โครงการ BOUTIQUE CHIANGMAI NIMMAN 2 HOTEL-Atlanta Medicare Institute-โรงงาน บจก. ลานนาเกษตรอุตสาหกรรม
CRD มือขึ้น! ได้รับงานก่อสร้างใหม่ 3 โครงการ มูลค่ารวม 371.76 ลบ. ประกอบด้วย โครงการ BOUTIQUE CHIANGMAI NIMMAN 2 HOTEL-Atlanta Medicare Institute-โรงงาน บจก. ลานนาเกษตรอุตสาหกรรม
20 พ.ค. 2564

บริษัท เชียงใหม่ริมดอย จำกัด (มหาชน) หรือ CRD แจ้งว่า บริษัทได้รับงานก่อสร้างใหม่ จำนวน 3 โครงการ มูลค่ารวม 371.76 ล้านบาท ดังนี้  1. โครงการ BOUTIQUE CHIANGMAI NIMMAN 2 HOTEL อาคาร ค.ส.ล. ความสูง 4 ชั้น จำนวน 1 หลัง มูลค่าโครงการ 130.50 ล้านบาท (ราคาไม่รวมภาษีมูลค่าเพิ่ม) และ 2. โครงการ Atlanta Medicare Institute อาคาร ค.ส.ล. ความสูง 3 ชั้น จำนวน 1 หลัง, อาคาร ค.ส.ล. ความสูง 2 ชั้น จำนวน 3 หลัง และอาคาร ค.ส.ล. ความสูง 1 ชั้น จำนวน 4 หลัง มูลค่าโครงการ 185 ล้านบาท ราคาไม่รวมภาษีมูลค่าเพิ่ม
รวมทั้ง 3. โครงการงานอาคารโรงงาน 3 ชั้น บจก. ลานนาเกษตรอุตสาหกรรม อาคารโรงงาน ความสูง 3 ชั้น จำนวน 1 หลัง มูลค่าโครงการ 56.26 ล้านบาท ราคาไม่รวมภาษีมูลค่าเพิ่ม ทั้งนี้การทำรายการดังกล่าวเป็นการทำธุรกรรมปกติและเป็นไปตามเงื่อนไขการค้าโดยทั่วไป